AaB har indledt foråret med tre sejre ud af tre mulige i Superligaen. Mandag aften møder de Hobro I.K. En sejr vil sende dem op på en tredjeplads i tabellen. - Vi glæder os og forventer en meget intens kam som da vi mødtes i Aalborg i oktober, siger AaBs cheftræner Kent Nielsen. Udover gensyn med det seneste nordjyske hold i Superligaen, kan AaB fejre at 21-årige Nicolaj Thomsen spiller sin kamp nummer 100 for dem. Opgøret spilles i Hobro klokken 19.00 mandag aften.

Opsummering:
21-årige Nicolaj Thomsen kan spille sin officielle kamp nummer 100 for AaB, når modstanderen mandag aften er Hobro I.K. på udebane.